ఈ నెల 22న నిర్భయ నిందితులకు ఉరిశిక్ష | 4 convicts in Nirbhaya case to be hanged on January 22
Delhi, First Published Jan 7, 2020, 4:51 PM IST
దేశవ్యాప్తంగా సంచలనం సృష్టించిన నిర్భయ నిందితులకు మరణశిక్ష ఎప్పుడనే దానిపై ఉత్కంఠకు తెరపడింది. ఈ నెల 22న నిర్భయ నిందితులకు ఉరిశిక్షను విధించాల్సిందిగా ఢిల్లీలోని పాటియాలా కోర్టు ఆదేశాలు జారీ చేసింది. ఆ రోజున ఉదయం 7 గంటల లోపు నలుగురు దోషులను ఉరి తీయాల్సిందిగా కోర్టు తీహార్ జైలు అధికారులకు ఆదేశాలు జారీ చేసింది.
ఈ కేసులో నలుగురు దోషులకు సుప్రీంకోర్టు గతంలోనే ఉరిశిక్ష విధించింది. దీంతో దోషులు నలుగురు తమపై కరుణ చూపాలని, శిక్షను తగ్గించాల్సిందిగా వీరు కోర్టులో రివ్యూ పిటిషన్ వేశారు. అప్పుడు కూడా సుప్రీంకోర్టు మీరు చేసింది చాలా దారుణమైన, క్రూరమైన నేరం కాబట్టి, మీకు పిటిషన్ వేసే అర్హత కూడా లేదని చెప్పి వ్యాజ్యాన్ని కొట్టివేసింది.
నిర్భయ కేసులో దోషులకు మరణశిక్ష అమలులో జాప్యం జరుగుతుండటంతో బాధితురాలి తల్లి ఢిల్లీ పాటియాలా హౌస్ కోర్టును ఆశ్రయించారు. దీనిపై ఇవాళ విచారణ జరిగింది.
దోషులకు సంబంధించి ఏ కోర్టులోనూ, రాష్ట్రపతి ముందుగానీ ఎలాంటి పిటిషన్లు పెండింగ్‌లో లేవని, అంతేకాక దోషుల రివ్యూ పిటిషన్లను సుప్రీం కొట్టివేసిన సంగతిని నిర్భయ తల్లితరపు న్యాయవాది వాదించారు.
అయితే తమకు ఇంకా న్యాయపరమైన అవకాశాలున్నాయని దోషుల తరపు న్యాయవాది న్యాయస్థానం దృష్టికి తీసుకొచ్చారు. పాటియాలా కోర్టు తీర్పు వెలువరించడానికి ముందు నలుగురు దోషులతో వీడియో కాన్ఫరెన్స్ నిర్వహించింది.
అనంతరం నలుగురు దోషులు వినయ్ శర్మ, ముఖేష్ సింగ్, పవన్ గుప్తా, అక్షయ్ ఠాకూర్‌లకు న్యాయస్థానం డెత్ వారెంట్ జారీ చేసింది. అదే సమయంలో క్యూరేటివ్ పిటిషన్ దాఖలు చేయడానికి దోషులకు కోర్టు 14 రోజుల గడువు ఇచ్చింది.
ee nela 22na nirbhaya ninditulaku urisiksha | 4 convicts in Nirbhaya case to be hanged on January 22
Delhi, First Published Jan 7, 2020, 4:51 PM IST
desavyaaptamgaa sanchalanam srushtinchina nirbhaya ninditulaku maranasiksha eppudane daanipai utkantaku terapadindi. ee nela 22na nirbhaya ninditulaku urisikshanu vidhinchaalsindigaa dhilleelooni patiala kortu aadesaalu jaarii chesindi. aa rojuna udayam 7 gantala lopu naluguru doshulanu uri teeyaalsindigaa kortu teehar jailu adhikaarulaku aadesaalu jaarii chesindi.
ee kesulo naluguru doshulaku supreenkortu gtamlone urisiksha vidhinchindi. deentho doshulu naluguru tamapai karuna chuupaalani, shikshanu tagginchaalsindigaa veeru kortulo rivyuu pitition vaesaaru. appudu kuudaa supreenkortu meeru chesindi chala daarunamaina, krooramaina neram kabatti, meeku pitition vese arhata kuudaa ledani cheppi vyaajyaanni kottivesindi.
nirbhaya kesulo doshulaku maranasiksha amalulo jaapyam jarugutundatamto badhiturali talli dhilli patiala hous kortunu aasrayinchaaru. deenipai ivaala vichaarana jarigindi.
doshulaku sambandhinchi e kortuloonuu, rashtrapati mundugaanii elanti pititionlu pendingle levani, antekaka doshula rivyuu pititionlanu supreem kottivesina sangatini nirbhaya tallitarapu nyaayavaadi vaadinchaaru.
ayithe tamaku inka nyaayaparamaina avakaasaalunnaayani doshula tarapu nyaayavaadi nyaayasthaanam drushtiki teesukochaaru. patiala kortu teerpu veluvarinchadaaniki mundu naluguru doshulatho veedio conferens nirvahinchindi.
anantaram naluguru doshulu vinay sharma, mukhesh sing, povan gupta, akshay taakuurlaku nyaayasthaanam deth warrent jaarii chesindi. adhe samayamlo curative pitition daakhalu cheyadaaniki doshulaku kortu 14 rojula gaduvu ichindi.